नई दिल्ली. आम आदमी पार्टी (आप) पर मुसीबतों का पहाड़ कम होने की वजह और बढ़ता नज़र आ रहा है जहाँ इन दिनों केजरीवाल बेहद मुश्किलों भरे दौर से जुगाड़ रहें है, इस बात को मुद्दा बनाने का मौका बीजेपी अब नहीं गवाना चाहती है, दिल्ली बीजेपी चीफ मनोज तिवारी ने अाज फिर अाम अादमी पार्टी पर निशाना साधा है. ‘अाप’ पर चंदे में गड़बड़ी का आरोप लगाते हुए उन्हाेंने पार्टी की मान्यता रद्द करने की भी मांग की. एक प्रेस कॉन्फ्रेंस में तिवारी ने कहा कि ‘आप’ के पाप का घड़ा अब फूट गया है. आम आदमी पार्टी ने पार्टी फंड को लेकर गलत जानकारी दी है. उनके मुताबिक, आम आदमी पार्टी ने चुनाव आयोग, आयकर विभाग और अपनी वेबसाइट पर चंदे की अलग-अलग जानकारी दी है. उन्होंने दावा किया, ‘2014-15 में 65 करोड़ के चंदे की जानकारी आयकर विभाग को दी, जबकि चुनाव आयोग को चंदे की रकम 6 करोड़ बताई. वहीं पार्टी ने अपनी वेबसाइट पर 27 करोड़ 39 लाख रुपए का चंदा दिखाया.